Diari Oficial de la Generalitat Valenciana


Sumari del DOGV 7585, del 04-08-2015 (2015/6975)

DECRET 124/2015, de 31 de juliol, del Consell, pel qual separa i designa el president de l'Autoritat Portuària de València i separa i designa vocals del Consell d'Administració de l'Autoritat Portuària de València.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7585

Data del DOGV
:   04-08-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/6975


Data del document
:   31-07-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * València
    * instal·lació portuària

DECRET 124/2015, de 31 de juliol, del Consell, pel qual separa i designa el president de l'Autoritat Portuària de València i separa i designa vocals del Consell d'Administració de l'Autoritat Portuària de València. [2015/6975]  
L'article 30.1.c del text refós de la Llei de Ports de l'Estat i de la Marina Mercant, aprovat pel Reial Decret Legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, establixen que els consells assenyalats estaran formats, respectivament, pel president de l'entitat, el capità marítim i tretze vocals.  
  
Per mitjà de successius decrets del Consell es van designar el president i els vocals del Consell d'administració de l'Autoritat Portuària València.  
Atés que s'ha produït el cessament de determinats vocals en els càrrecs en virtut dels quals ostentaven la condició de vocal del Consell d'administració, resulta convenient realitzar les oportunes separacions, designacions i renovacions en la composició del consell esmentat.  
L'article 30.2 del citat text refós disposa que la designació dels vocals haurà de fer-se necessàriament a proposta de les administracions públiques i entitats i organismes representats en el Consell d'administració. Així mateix, indica que la separació i el nomenament dels vocals dels consells d'administració de les autoritats portuàries serà acordada per l'òrgan competent de la comunitat autònoma, a proposta de les organitzacions, els organismes i les entitats a què aquells representen. I l'article 31.1 del mateix text refós estableix que el president de l'autoritat portuària serà designat i separat per l'òrgan competent de la comunitat autònoma, entre persones de reconeguda competència professional i idoneïtat.  
  
Correspon al Consell la competència esmentada en virtut de l'article 17.b de la Llei 5/1983, de 30 de desembre, de la Generalitat, del Consell.  
En virtut d'això, de conformitat amb les propostes degudament formulades per les respectives entitats, organismes i administracions integrants del Consell d'Administració de l'Autoritat Portuària de València, a proposta de la consellera d'Habitatge, Obres Públiques i Vertebració del Territori i amb la deliberació prèvia del Consell, en la reunió del dia 31 de juliol de 2015,  
  
  
DECRETE  
  
Article 1. Separació del president i vocals  
1. La separació, com a president de l'Autoritat Portuària de València, de Rafael Aznar Garrigues.  
2. La separació, com a vocals del Consell d'Administració de l'Autoritat Portuària de València dels següents:  
- Rita Barberá Nolla, en representació de l'Ajuntament de València.  
- Sergio Ramón Minuesa Franco, en representació de l'Ajuntament de Sagunt.  
- Victoriano Sánchez-Barcáiztegui Moltó, en representació de la Generalitat.  
  
Article 2. Designació del president i vocals  
1. La designació, com a president de l'Autoritat Portuària de València, d'Aurelio Martínez Estévez.  
2. La designació com a vocals del Consell d'Administració de l'Autoritat Portuària de València dels següents:  
- Joan Ribó i Canut, en representació de l'Ajuntament de Valencia.   
- Josep Francesc Fernández i Carrasco, en representació de l'Ajuntament de Sagunt.  
- Josep Vicent Boira Maiques i Inmaculada Rodríguez-Piñero Fernández, en representació de la Generalitat.  
  
DISPOSICIÓ FINAL  
  
Única. Efectes  
Aquest decret tindrà efectes des del dia que es publique en el Diari Oficial de la Comunitat Valenciana.  
  
València, 31 de juliol de 2015  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques  
i Vertebració del Territori,  
MARÍA JOSÉ SALVADOR RUBERT